El Concurs de decoració nadalenca lliuram els seus premis als millors balcons i aparadors de l'Eliana
23 de desembre de 2019

L'Associació de Comerç, Restauració i Serveis de l'Eliana i l'Ajuntament han entregat aquesta vesprada els premis de l'III Concurs de Decoració Nadalenca de Balcons i Aparadors 2019.

El jurat, format per integrants del col•lectiu Al Cubo, ha triat els tres millors balcons decorats de Nadal i dotats amb un premi entre 75 i 200 euros per a gastar en els comerços adherits de la localitat. Els criteris per a l'elecció s'han basat en la qualitat i harmonia de la decoració, l'originalitat, la creativitat i innovació, els motius utilitzats, la il•luminació i l'ambientació.

Per la seua part els aparadors comercials, en els quals s'ha tingut en compte, a més, els productes utilitzats per als motius i l'exposició del propi producte, ha deixat en el podi de 2019 al Forn Comes en tercer lloc, Sensaciones de Té en segon lloc i a la Joieria Bohemia com a millor aparador de l'Eliana.

La regidora de Comerç, Marta Andrés, ha agraït al jurat la seua participació i ha destacat l'alt nivell artístic de les creacions tant dels aparadors com dels balcons, així com ara el component en aquest últim de divertiment que suposa crear-ho en família i la satisfacció de mostrar-ho a tots els veïns i veïnes de l'Eliana.